Man gevonnis wat 11-jarige verkragArgieffoto Kol. Thembeka Mbhele, woordvoerder van die polisie, het gesê die 30-jarige man het in Augustus 2014 die kind by haar huis in Paulpietersburg, naby Vryheid, herhaaldelik verkrag. Hy het glo na die kind omgesien terwyl haar ouma nie by die huis was nie. “Die kind het by die huis gekom nadat sy by die snoepwinkel was en haar oom het haar in sy kamer ingedwing en verskeie kere verkrag,” het Mbhele gesê. “Die meisie het ŉ buurvrou vertel wat gebeur het en sy het die polisie ontbied. Die meisie is dadelik na ŉ hospitaal geneem om medies ondersoek te word.” Die meisie se oom is enkele dae later in hegtenis geneem nadat die saak na Vryheid se eenheid vir gesinsgeweld, kinderbeskerming en seksuele oortredings oorgeplaas is. Hy is Dinsdag tot 18 jaar tronkstraf gevonnis.